બગસરા તાલુકાના ગ્રામ્‍ય વિસ્‍તાર મુંજીયાસર, રફાળા, સુડાવડ, પીપરીયા, સમઢીયાળા, શાપર, હળીયાદ, માણેકવાડા, માવજીંજવા, બાલાપુર સહિતના ગામડાઓમાં 4 થી 6 ઈંચ જેટલો અનરાધાર વરસાદ પડી જતા મુંજીયાસર ડેમમાં નવા નીરની આવક શરૂ થઈ છે. ભારે વરસાદથી શાપરની સુડાવડી નદી બે કાંઠે વહી રહી છે. સમયસરના સારા વરસાદથી જગતાતમાં ખુશીની લહેર વ્‍યાપી ગઈ છે. ભારે વરસાદથી નદી-નાળામાં ઘોડાપુર ઉમટી પડતા લોકો લ્‍હાવો લેવા ઉમટી પડયા હતા.